**Nr. 561/ 10.01.2023**

**Comunicat de presă**

La nivelul Inspectoratului Teritorial de Muncă Mureș, în cursul lunii decembrie 2022, au fost efectuate 42 de acțiuni de control în domeniul **relațiilor de muncă**.

Aspectele vizate de către inspectorii de muncă au fost respectarea legislației muncii în vigoare, respectiv identificarea muncii nedeclarate și fără forme legale, respectarea repausului săptămânal, respectarea prevederilor legale privind munca de noapte, transmiterea registrului cu toate elementele din contractul individual de muncă în format electronic, în termenul legal. Cu ocazia acestor verificări au fost identificate 11 persoane care prestau activitate fără a avea încheiat contract individual de muncă, anterior începerii activității. S-au aplicat sancțiuni contravenționale pentru 36 agenți economici, din care 6 agenți economici au fost sancționați pentru muncă nedeclarată. Cu ocazia acestor verificări inspectorii de muncă au aplicat 42 de sancţiuni contravenţionale, din care 12 avertismente şi 30 amenzi în cuantum de 303.600 lei și s-au dispus 124 de măsuri obligatorii, pentru deficiențele constatate.

Domeniile de activitate ale angajatorilor în care au fost identificate persoane care prestau activitate fără forme legale sunt: alte lucrări de finisare, lucrări de construcții, restaurante.

La nivelul Inspectoratului Teritorial de Muncă Mureș, în cursul lunii decembrie 2022, a fost efectuat un număr de 23 acțiuni de control în domeniul **securității și sănătății în muncă.**

Aspectele vizate de către inspectorii de muncă au fost respectarea legislației securității și sănătății în muncă. Cu ocazia acestor verificări inspectorii de muncă din cadrul Compartimentului Control Securitate şi Sănătate în Muncă au aplicat 4 sancţiuni contravenționale, dintre care 2 amenzi în valoare de 13.000 lei și 2 avertismente.

Principalele deficienţe constatate au fost: lipsă documente împotriva exploziilor, lipsă verificare priză împământare, lipsă autorizație stivuitor, lipsă certificat de examinare în SITU.

În cursul lunii decembrie au fost comunicate 26 evenimente în care au fost implicați lucrători.

 **Inspector şef**

 **Andrada Larisa Ogrean**

 Inspectoratul Teritorial de Muncă Mureș